《山居奉答诗社列位老伯见怀之作 其一》
明代·霍与瑕

閒倚晴窗物色熙，三城音信近来稀。忽惊赵璧隋珠入，疑是阳春白雪飞。

绿藓有文封断砌，金蝉初蜕振新衣。太平此地真诗社，端为诸公先启扉。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。